stanford-oval/wikipedia huggingface dataset:
מלחמת הלובסטרים
החלטת הטריבונל > התזה המדעית

ב-6 ביולי 1966, הטריבונל האדמיניסטרטיבי של רן דן בטענת ממשלת צרפת לפיה לובסטרים הם דגים מפני שהם שוחים, וככאלה הם לא נחשבים לחלק מהמדף היבשתי. ברזיל טענה כי לובסטרים דומים לצדפות בכך שהם נעים על תחתית האוקיינוס וככאלה הם כן חלק מהמדף היבשתי. האדמירל פאולו מוריירה דה סילבה, מומחה באוקיינוגרפיה מטעם הצי הברזילאי, טען כי קבלה של הטענה הצרפתית לפיה הלובסטר ש"מקפץ" על קרקעית הים שוחה, דומה לטענה שלפיה הקנגורו שקופץ הוא ציפור.
החלטת הטריבונל > טענות הדייגים

בנוסף, נקבע בקשר לטענות הדייגים לפיהן הם זכאים לפיצוי על ההפסדים שלהם מהדיג מממשלת צרפת, כי הממשלה אינה אחראית לכך בשל הפעולה החד-צדדית של ברזיל.
ההחלטה דחתה את הטענות לפיהן ממשלת צרפת אישרה לבעלי הספינות לשלוח את כלי השיט שלהם לדיג לובסטרים בים הפתוח. נמסר כי הרישיונות שהוענקו היו למפקדי כלי השיט ולא לבעליהם, וכי הוחלט להסמיך אותם לפקד על הספינות בים פתוח, ולא באזור מסוים. אין ראיות לכך שממשלת צרפת אישרה את הדיג הספציפי הזה, ולכן הטענה נדחתה.
ראו גם

יחסי ברזיל–צרפת
מלחמות הבקלה
הערות שוליים

↑  Braga, Cláudio da Costa (2009). A Guerra da Lagosta. Armazém das Letras. pp. 90–165–166–167. ISBN 978-8590479017.
↑  "O dia em que a lagosta virou peixe". FAB Ministério da Defesa. נבדק ב-2023-04-02.
↑  "Navios de Guerra Brasileiros". Navios Brasileiros. נבדק ב-2023-04-02.
↑  AP (25 פבר' 1963). "France Recalls Ship Sent to Lobster War". The Milwaukee Journal: 22. נבדק ב-20 בפברואר 2012. {{cite journal}}:  (עזרה)
↑  Paul Reynaud, The Foreign Policy of Charles de Gaulle: A Critical Assessment, Odyssey, 1964, עמ' 118
↑  Arab Observer, 140–143, אוניברסיטת קליפורניה, 1963, עמ' 142
↑  "Brazil: Force de Flap". Time. 8 במרץ 1963. אורכב מ-המקור ב-22 בדצמבר 2008. נבדק ב-12 באוקטובר 2010. {{cite journal}}:  (עזרה)
↑  מערכת, Ships Augment 'Lobster War' Water Patrol, St. Petersburg Times, 1963
↑  Władysław Wszebór Kulski, De Gaulle and the world; the foreign policy of the Fifth French Republic, ‏1966
↑  David W. Ziegler, War, Peace, and International Politics, אוניברסיטת אינדיאנה, 1990, ISBN 9780673520234
נאג'קיניז'

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת סיקסו
 שטח:  6.57 קמ"ר
 אוכלוסייה:  ‏
  ‑ בכפר:  304 (1 בינואר 2024)
 קואורדינטות:  48°14′10″N 21°02′12″E﻿ / ﻿48.23625°N 21.036780555556°E﻿ / 48.23625; 21.036780555556 
 אזור זמן:  UTC +1
 https://nagykinizs.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נאג'קיניז'(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נאג'קיניז'  he tabBackground:;tabBorder:#aaa;defaultTab:0;
 
נאג'קיניז' (בהונגרית: Nagykinizs) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית נאג'קיניז' קטנה משמעותית בשנים האחרונות, מ-390 תושבים בשנת 1990 עד 310 תושבים בשנת 2018 (ירידה של כ-20%).
בנאג'קיניז' חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 24 |  |
| 1880 | 20 | 379 |
| 1910 | 15 |  |
| 1920 | 30 |  |
| 1930 | 19 |  |
| 1941 | 18 | 489 |
משחק המוות (סרט, 1978)

| --- | --- |

כרזת הסרט באנגלית
 מבוסס על:  The Game of Death 
 בימוי:  ברוס לי, רוברט קלאוס, סאמו האנג 
 הופק בידי:  ריימונד צ'או, ברוס לי 
 תסריט:  ברוס לי 
 שחקנים ראשיים:  ג'יימס טיין (Charlie Wang) Kim Tai-chung (Billy Lo) Don Barry (Hakim, boat captain) Yuen Biao (Billy Lo) Albert Sham (Billy Lo) ברוס לי (Billy Lo) קולין קמפ (Billy Lo's Wife) דן אינוסנטו (Pasqual) Ji Han-jae (Restaurant Fighter) כרים עבדול-ג'באר (Hakim) רוי צ'יאו Chieh Yuan Hugh O'Brian דן ג'גר סאמו האנג גיג יאנג רוברט וול Mel Novak 
 מוזיקה:  ג'ון בארי, John D. Barry 
 מדינה:  הונג קונג, ארצות הברית 
 חברת הפקה:  Orange Sky Golden Harvest, סרטי קולומביה 
 חברה מפיצה:  סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  8 ביוני 1979 
 משך הקרנה:  92 דק' 
 שפת הסרט:  אנגלית, קנטונזית תקנית 
 סוגה:  סרט אמנויות לחימה, סרט דרמה, סרט פעולה, קנטופופ 
 סרט הבא:  Game of Death II 
 דף הסרט ב־IMDb
 
משחק המוות (באנגלית: Game of Death) הוא סרט קולנוע בכיכובו של ברוס לי, שצולם בשנת 1972 ונקטע בשל מותו של לי. הסרט הושלם עם כפיל בשנת 1978.
היסטוריה

ברוס לי מת בגיל 32 בלבד במהלך צילומי הסרט, מפיקי הסרט הדוקמנטרי "יומנו של לוחם" ניסו לשחזר את הדקות האבודות בעזרת התסריט המקורי והערות הבימוי של ברוס לי עצמו.
בדקות החסרות של הסרט המקורי אמור היה לי להתעמת עם לוחמים בפגודה סינית עתיקה במטרה לזכות באוצר. 
למרות מותו של לי צילומי הסרט הושלמו בלעדיו, והסרט הוצג על האקרנים חמש שנים לאחר מותו, ב-1978, כשלי עצמו משתתף רק ב-11 דקות. 
מעריציו של לי טוענים שהסרט שהושלם בלעדיו מהווה עלבון למורשתו והתחליף שמצאו לו אינו מספק. גם שחקן הכדורסל האגדי, כרים עבדול-ג'באר, שהשתתף בסרט טוען כי יכול להיות שמפיקי הסרט היו יכולים למצוא פתרונות טובים יותר. עוד הוא הוסיף כי הוא שמח שכעת יושלם הסרט כפי שלי עצמו היה רוצה.
מלחמת המינים

ערך זה עוסק במאבק בין גברים לנשים. אם התכוונתם למשמעות אחרת, ראו .
מלחמת המינים הוא כינוי למאבק המתנהל בין גברים לנשים על מוקדי שליטה בחברה ובמשפחה.
מלחמת המינים לאורך ההיסטוריה > ימי קדם והספרות העתיקה > בדתות המונותאיסטיות

בספר בראשית, פרק א', לאחר בריאת האדם נוצרו הזכר והנקבה יחדיו ומעמדם הוצג כשוויוני-”זכר ונקבה ברא אותם”.
לאחר סיפור גן העדן המתואר בפרק ג', המהווה את "החטא הקדמון" בנצרות, נקבע הבדל במעמד ותפקוד שני המינים. תפקיד הגבר- ”בְּזֵעַת אַפֶּיךָ תֹּאכַל לֶחֶם” ולעומתו תפקיד האישה ”בְּעֶצֶב תֵּלְדִי בָנִים”. מעמד הגבר לעומת מעמד האישה נקבע בפסוק ”וְאֶל-אִישֵׁךְ תְּשׁוּקָתֵךְ, וְהוּא יִמְשָׁל-בָּךְ” (ג', ט"ז). מכאן ואילך ניכרה המתיחות בין שני המינים אשר באה לידי ביטוי בכמה דמויות ביהדות ובנצרות- תפקיד הנשים "הקלאסי" התבטא בדמויות כמו מריה הקדושה, ואילו מקרים בהם יש התנגדות לסדר החברתי הקיים ניתן לראות בשופטים, ד'-ה' בסיפורם של דבורה הנביאה וברק בן אבינועם וכן בספר במדבר, פרק ל"ו- בנות צלופחד.
באסלאם דמותה של האלמנה ח'דיג'ה מנוגדת לתפקיד האישה ביהדות ובנצרות, היא מוצגת כבעלת רכוש ומנהלת את הבית ביד רמה.
מלחמת המינים לאורך ההיסטוריה > ימי קדם והספרות העתיקה > בימי הביניים וראשית העת החדשה

לאור המבנה הפיזיולוגי הגברי, בתקופת ימי הביניים המוקדמים בהם העיסוק בחקלאות המשיך להיות מקור הפרנסה העיקרי, מודל התפקוד והמעמד המגדריים נשמרו כפי שהיו. מעמדה החזק של הכנסייה הקתולית באירופה והמלחמות בין הממלכות השונות (שהצריכו כוח גברי לוחם) היו גם הם גורם לכך. 
ביטוי להתנגדות למודל זה היה הלוחמת ז'אן ד'ארק, לוחמת הצבא הצרפתי שהואשמה במינות אך בשנת 1920 הוכרזה כקדושה מעונה.
מלחמת המינים לאורך ההיסטוריה > ימי קדם והספרות העתיקה > ימי המהפכה התעשייתית

לאחר המצאת מנוע הקיטור, עם ההתפתחות הטכנולוגית שהביאה עימה המהפכה התעשייתית
במרבית זמן ההיסטוריה הכתובה – במשך אלפי השנים שבין המהפכה החקלאית לבין המהפכה התעשייתית, שרר מצב שאינו נחשב כשוויוני בעיני רבים מבני זמננו. בין המהפכה החקלאית למהפכה התעשייתית, למעלה מ-95% מהאוכלוסייה התפרנסה מחקלאות והשאר היו בעלי מלאכה, סוחרים או פקידי ממשל ואנשי ממשל שהתפרנסו ממיסים. העבודה החקלאית נעשתה ברובה הגדול על ידי הגברים בשל היות גופם חזק יותר מגופן של הנשים. הגבר היה מפרנס המשפחה. בזכות חוסנם הגופני, הגברים היו, על פי רוב, הלוחמים היחידים. מצב זה הפסיק להיות מחויב המציאות בעקבות המצאת הרובה והמהפכה התעשייתית. שני אירועים אלה הפחיתו את הצורך בשרירים מפותחים ובממדי גוף גדולים עבור מי שמפרנס את המשפחה ונלחם. אולם, אלפי שנים של תרבות הרואה את האישה כנחותה, הקשו ועדיין מקשים על נשים בהגשמתן העצמית ועל החברה בהפקת תועלת מיכולתם של כל חבריה.
מלחמת המינים במשפחה

בספר בראשית (פרק ג') נקבע הבדל בתפקוד של המינים - ”בְּזֵעַת אַפֶּיךָ תֹּאכַל לֶחֶם” לגבר, לעומת ”בְּעֶצֶב תֵּלְדִי בָנִים” לאישה. נוסף לכך הבדל מעמדי במשפחה, באמירה לאישה: ”וְאֶל-אִישֵׁךְ תְּשׁוּקָתֵךְ, וְהוּא יִמְשָׁל-בָּךְ” (ג', ט"ז).
חתירתן של נשים לשוויון, ומאבק בין המינים כתוצאה מכך, התקיימה עוד לפני המהפכה התעשייתית. המחשה לכך ניתנת במחזהו של ויליאם שייקספיר "אילוף הסוררת", העוסק במלחמת המינים במשפחה.
מלחמת המינים כמיתוס

ההנחה, שישנו מאבק המתנהל בין גברים לבין נשים על מוקדי שליטה בחברה ובמשפחה, זכתה לביקורות אקדמיות וציבוריות. עופר קצ'רגין משרטט את מקור ההנחה בצמיחתו של הזרם הפמיניסטי-רדיקלי בארצות הברית של שנות השישים, ובפרט בספרות המדע הבדיוני הפמיניסטי-רדיקלי, שלימים חלחלה לתרבות הפופולרית והפכה לתמונת מציאות.
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
מערכת בקרת מחזור התא
בקרה בתאים איקריוטים

הפונקציה הבסיסית ביותר במחזור התא היא שכפול מדויק של כמות DNA בכרומוזומים וחלוקה של התא.
תהליכים אלו מגדירים את שתי הפאזות העיקריות במחזור התא:
S phase (סינתזת DNA) – שכפול הכרומוזומים. פאזה הנמשכת 10–12 שעות ומשתרעת על פני חצי מזמן מחזור התא.
M Phase (מיטוזה) – הפרדת (Segregation) הכרומוזומים וחלוקת התא. פאזה הנמשכת לפרק זמן קצר יותר (בערך כשעה) וכוללת בתוכה שני אירועים משמעותיים:חלוקת הגרעין (Nuclear Division) או מיטוזה (Mitosis) וחלוקה ציטופלסמטית (Cytoplasmatic Division) או ציטוקינזה (Cytokinesis).
בסוף S phase מולקולות ה-DNA מתחברות למבנה הקרוי זוג כרומטידות אחיות (Sister chromatids), עד לפירוק מעטפת הגרעין (בשלב המיטוזה). כאשר מתנתקת מעטפת הגרעין (בהמשך שלב המיטוזה), זוג כרומטידות אחיות מתחברות לכישור המיטוטי (Spindle apparatus) ונמשכות לקטבים מנוגדים של הכישור, עד למבנה בו כל הכרומטידות האחיות ממוקמות במרכז הכישור (בשלב המטא-פאזה). לאחר מכן מתרחש פירוק החיבור (Cohesion) בין כל זוג כרומטידות אחיות (בתחילת שלב האנא-פאזה). כל כרומטידה נמשכת לקוטב הנגדי והכרומוזומים נארזים חזרה למעטפת הגרעין (בשלב הטלו-פאזה). תהליך הציטוקינזה (Cytokinesis) מסיים את החלוקה באמצעות חציית התא לשני תאי בת נפרדים.
מרבית התאים דורשים יותר זמן לצורך גדילה והכפלת מסת החלבונים והאברונים בתא, מהזמן הדרוש לצורך שכפול כרומוזומים וחלוקת התא.
כדי להקנות את הזמן הדרוש לגדילה, שלב ה- S מופרד משלב ה- M באמצעות Gap phase:
G1 Phase – בין פאזה M ופאזה S.
G2 Phase – בין פאזה S ומיטוזה.
מכאן שמחזור התא האיקריוטי מתחלק סה"כ ל-4 פאזות: G1, S, G2, M.
שלושת השלבים הראשונים מאוחדים לשלב האינטרפאזה (Interphase), המשתרע על פני 23 שעות מתוך 24 שעות במחזור התא.
השעה הנותרת תיועד לשלב ה-M וגדילת התא תתרחש תוך כדי מחזור התא החדש שנוצר (מלבד במקרה של מיטוזה).
שני שלבי ה-Gap מהווים שלבים מעכבים שמקנים זמן גדילה לתא ובנוסף מספקים לתא ניטור ומעקב של תנאים חוץ ותוך תאיים (התקדמות מחזור התא תלויה גם בתנאים אלו), כדי להבטיח תנאים מתאימים והכנות הדרושות לשלבי ה-S וה-M. התא חייב להבטיח לעצמו את התנאים האולטימטיביים לשלבים אלו, שכן משם יהיה חייב להתקדם לשכפול וחלוקה בתהליך מעגלי אשר נע קדימה בלבד. לצורך כך חיוני שלב G1 phase, המאפשר לתא לדחות התקדמות במעלה G1 Phase באם תנאים חיצוניים או תנאים חוץ תאיים אינם תואמים את דרישות התא. במידת הצורך "יקפיא" התא (G0 Phase) את התקדמותו לימים, שבועות ואף שנים עד שיתקבלו התנאים המתאימים או עד שהאורגניזם או התא ימותו. באם התקיימו התנאים הדרושים, התא יאפשר התקדמות במחזור התא לכיוון סוף שלב G1, הקרוי גם Start. משם יהיה חייב לעבור שכפול DNA (אפילו במידה והאותות החוץ תאיים המעודדים גדילה וחלוקת התא יוסרו).
מאפייני מערכת בקרת מחזור התא

המערכת בעלת אות בינארי שתפקידו להפעיל את השלב הבא בצורה מוחלטת ובלתי הפיכה, רק לאחר שהמערכת וידאה כי השלב הקודם הסתיים במלואו. למשל: רק לאחר דחיסה מלאה של כרומוזומים או פירוק מלא של מעטפת הגרעין.
מערכת הבקרה היא מערכת עמידה ומהימנה, בהיותה (בין היתר) מכילה מערכת גיבוי שלמה למקרה של חוסר במרכיבים מסוימים או במקרה של תהליך שכשל.
כת הבקרה היא מערכת סתגלנית, תכונה המאפשרת לה להתאים את עצמה למגוון רחב של תאים או להגיב לאותות תוך וחוץ תאיים משתנים, לפי צורך.
מכניזם הבקרה

מכניזם הבקרה ספציפי לכל שלב, כאשר הזמן המוקצב לכל שלב אינו תלוי בהצלחת השלב עצמו (כלומר, ממשיך לפעול גם אם השלב לא הסתיים בהצלחה). למשל: במקרה בו סינתזת DNA שלא הסתיימה בהצלחה בזמן, התא ישאף להמשיך לשלב הבא בכל מקרה. בשלב הזה תכנס לפעולה מערכת הבקרה, אשר תושפע מאותות המגיעים אליה בשלב הזה, המאותתים לעכב את ההתקדמות ל-M phase. העיכוב מקנה זמן לתיקון או החלפה, אשר למשל יכולים למנוע בהמשך יצירת תאים המתקדמים לשלבים הבאים במחזור התא למרות שאינם בשלים.
מערכת בקרת מחזור התא מבוססת על סדרות של אקטיבציות ביוכימיות המקושרות ביניהן, כאשר כל אחת מהן מאתחלת שלב ספציפי במחזור התא.
המערכת נעזרת במתווכים חיוניים שתפקידם לשמור על דיוק ומהימנות בכל שלב ושלב במהלך מחזור חיי התא.
אופן הבקרה על פעילות מחזור התא

במרבית התאים האאוקריוטים, מערכת הבקרה פועלת דרך שלושה מעברים רגולרטיביים (Cell cycle checkpoint):
(Start point (yeast – בסוף שלב G1, בטרם התא מייעד את עצמו באופן סופי לשלבי השכפול והחלוקה.
G2-M DNA damage checkpoint – בשלבים המוקדמים של המיטוזה (המטא-פאזה), לפני שכרומוזומים מתחברים לכישור.
Spindle checkpoint) Metaphase-to-Anaphase) - לפני שמערכת הבקרה מאותת להפרדת כרומטידות אחיות והשלמת תהליך המיטוזה והציטוקינזה.
מערכת הבקרה תדאג לחסום את המעבר בכל אחד משלושת המעברים המצוינים לעיל, באם זיהתה בעיה תוך או חוץ תאית.
למשל אם זוהתה בעיה בשכפול ה-DNA, היא תעכב את התא במעבר G2\M Checkpoint עד לתיקון הדרוש.
אופן הבקרה על פעילות מחזור התא > קומפלקס CDK-activating kinase

המרכיב המרכזי של בקרת מחזור התא שייך לקבוצת אנזימי קינאז וקרוי Cdks‏ (Cyclin-Dependent Kinases). חלבונים אלו בעלי רמת פעילות שעולה ויורדת במהלך מחזור התא בהתאם לצורכי התא, פעילות שתפקידה בסופו של דבר להוביל את התא לשלב הבא במחזור חייו או לחלופין לקחת חלק באירועים משמעותיים אחרים במחזור התא. למשל:
עלייה בפעילות Cdk במעבר G2\M Checkpoint, מעלה את רמות הזירחון (Phosphorylation) של החלבונים האחראים לבקרה על דחיסת כרומוזומים (Chromosome Condensation), פירוק מעטפת הגרעין, הופעת הכישור ואירועים נוספים המתרחשים בתחילת המיטוזה.
שינויים ברמות הציקלינים (Cyclin) ב-Cdk מבוקרת באמצעות קומפלקס אנזימטי ו/או חלבונים אחרים האחראים על רגולציה של חלבוני הקינאז, כאשר העיקריים מביניהם הם חלבוני הציקלין. חלבונים אלו נקשרים בחוזקה לקומפלקס Cdk, מה שמאפשר הפעלת פעילות קומפלקס חלבוני קינאז. כמות הציקלינים פוחתת בין כל מחזור שהתא עובר, בעוד שרמות חלבוני Cdk נותר קבוע (לפחות בתאים הפשוטים). חיבור חלבוני הציקלנים לקומפלקס Cdk, מפעיל קומפלקס Cycline-Cdk אשר פעילותו מתבטאת במספר אירועים.
קיימות ארבע קבוצות ציקלינים, כל אחת מותאמת לשלב ספציפי במחזור התא (תאים אאוקריוטים דורשים לפחות 3):
G1-Cyclins – ציקלינים המפעילים קומפלקס G1-Cdk, שמבטא פעילות ציקלינים מסוג G1\S-Cycline.
G1\S-Cycline – ציקלינים המפעילים קומפלקס G1\S-Cdks בסוף שלב G1, מה שדוחף את מחזור התא לכיוון Start Checkpoint. בשלב S-Phase רמת הציקילינים מהסוג הזה פוחתת.
S-Cycline – ציקלינים המפעילים קומפלקס S-Cdks אחרי הכניסה לשלב ה- S, כדי לעודד שכפול כרומוזומים. רמתם נותרת גבוהה בתא עד לשלב ה- M, כאשר בנוסף ציקלינים אלו משמשים לעזר בחלק מאירועי המיטוזה.
M-Cyclins – ציקלינים המפעילים קומפלקס M-Cdks, כדי לאותת על כניסה לשלב M, ב- G2\M Checkpoint. ציקלינים אלו יפורקו במהלך שלב ה- M.
אופן הבקרה על פעילות מחזור התא > קומפלקס Mitosis Promoting Factor\Maturation promoting factor) MPF)

במהלך G2 Phase ציקלינים המתחברים ל-Cdks יוצרים קומפלקס Mitosis Promoting Factor) MPF) אשר עליה ברמתו מעל הסף הדרוש מהווה איתות לתהליך המיטוזה. כאשר שלב M הושלם במלואו, מכניזם המורכב בין היתר מקומפלקס MPF מעודד יצירת אנזימים האחראים לפירוק ציקלינים ודיכוי פעולתם. ירידה ברמת קומפלקס MPF משמש כאינדקיציה לסיום שלב M. מה שמתבטא בשלב G1 המתמשך באופן יציב בדרכו לשלב S במחזור התא הבא.
סיכום

מערכת בקרת מחזור התא אחראית להכוונה והתקדמות מחזור התא. במקביל, מבקרת את פעילות מחזור התא, כך שכל שלב יעשה בזמן המוקצב ובסדר הנדרש. מערכת הבקרה מגיבה למגוון אותות, תוך או חוץ תאיים, ובמידת הצורך בולמת את המעבר לשלב הבא עד לקיום התנאים המיטביים. פעילות קומפלקס Cycline-Cdk מושפעת בין היתר מזירחון תת-יחידות Cdk, חיבור Cdk לחלבונים אחרים, פירוק ציקלינים (Proteolysis) ותעתוק הגנים המקודדים לרגולטורים של Cdk. מערכת הבקרה תלויה גם בקומפלקסים אנזימטיים אחרים, כגון: Anaphase-promoting complex ו-SCF complex אוביקוויטין ליגאז, המובילים לרצף אירועים שיתבטאו בסופו של דבר בפירוק חלבונים רגולטוריים המשפיעים על תהליכים קריטיים במחזור התא.
ראו גם

תעתוק
רבייה תאית
תרגום
למינה גרעינית
לקריאה נוספת

Alberts Molecular Biology Of The Cell - 5th Ed
משחק המאה (אנגליה נגד הונגריה 1953)

משחק המאה נערך ב-25 בנובמבר 1953 באצטדיון ומבלי הישן, והפגיש בין "נבחרת הזהב" ההונגרית לבין נבחרת אנגליה. המפגש זכה לכינוי "משחק המאה" בזכות תצוגת התכלית שהפגינה נבחרת הונגריה וגודל היריבות.
מהלך המשחק

| 0 | 1 | 2 | 3 | 4 |
| --- | --- | --- | --- | --- |
| 25 בנובמבר 1953 |  אנגליה | 3 - 6 |  הונגריה | אצטדיון ומבלי הישן, לונדון, אנגליה צופים: 105,000 שיפוט: הולנד לאו הורן |
| 25 בנובמבר 1953 | ג'קי סוול  13'   סטן מורטנסן   אלף רמזי  57' (פ') |  | נאנדור הידגקוטי  1', 20', 53'   פרנץ פושקש  24', 27'   יוז'ף בוז'יק  50' | אצטדיון ומבלי הישן, לונדון, אנגליה צופים: 105,000 שיפוט: הולנד לאו הורן |
מנהרת בריחה

מנהרת בריחה היסטורית בפיליפינים
מנהרת בריחה היא סוג של מעבר סודי, המשמש כחלק מבריחה ממצור או משבי. בימי הביניים מנהרות כאלה נבנו בדרך כלל על ידי בוני טירות או ארמונות המעוניינים לקבל נתיב מילוט אם המבצר מותקף. במקרה של אסירים, מנהרות בריחה נחפרות כדי להימלט ממקום מאסרם.
במנהרות כבישים ומסילות רכבת, נבנות מנהרות בריחה צרות יותר המאפשרות לאנשים להימלט רגלית, במקרה של שריפה או תאונה אחרת במנהרה הראשית. לדוגמה, בין שני המעברים העיקריים של מנהרת התעלה נמצאת מנהרת גישה גדולה מספיק בכדי שתעבור בה כבאית.
מנהרות בריחה מימי הביניים

ברחבי האיים הבריטיים ובחלק גדול מצפון אירופה שימשו מנהרות בריחה לעיתים קרובות בימי הביניים כחלק מהעיצוב הפנימי של בתים וארמונות מבוצרים. אורכה של המנהרה היה כחצי עד שני קילומטרים ופיתחה במיקום שאינו גלוי לתוקפים. דוגמאות למנהרות אלה נמצאות בטירת מצ'הולס (סקוטלנד) ובארמון הבישופים באקסטר (אנגליה).
בריחה מהכלא > בריחות מוצלחות

הבריחות הבאות זכו לפחות להצלחה חלקית, כאשר אסירים נמלטו דרך מנהרות:
| מיקום כלא | שנה | מספר הבורחים | אורך המנהרה | פרטים |
| --- | --- | --- | --- | --- |
| Stalag Luft III, ז'אגאן, גרמניה הנאצית (כיום פולין) | 1943 | 3 | 30 מטרים | סגן מייקל קודנר, סגן טיסה אריק ויליאמס וסגן טיסה אוליבר פילפוט |
| Stalag Luft III, ז'אגאן, גרמניה הנאצית (כיום פולין) | 1944 | 76 | 102 מטרים | בראשות רוג'ר בושל במהלך מלחמת העולם השנייה. הסיפור עובד לסרט "הבריחה הגדולה" משנת 1963. |
| חוות האי, ברידג'נד, דרום ויילס, בריטניה | 1945 | 70 | 21 מטרים | בכלא החזיקו שבויי מלחמה במהלך מלחמת העולם השנייה. |
| כלא קראנדירו, סאו פאולו, ברזיל | 2001 | 100 (בערך) | לא ידוע | מויזס טייקסיירה דה סילבה, שודד מורשע |
| Dugaluft, פרנקפורט, גרמניה | 1941 | 1 | לא ידוע | פיטר באטרוורת' |
| קירשייר, טורקיה | 1988 | 18 | 118 מטרים | אסירים פוליטיים טורקים וכורדים |
| כלא מיגל קסטרו, לימה, פרו | 1990 | 39 עד 48 | 200 מטרים | חברי תנועת המהפכה של ויקטור פולאי וטופאק אמרו. |
| מבצר ולור, הודו | 1995 | 43 | 47 מטרים | אסירים של ארגון הטיגריס הטאמילי |
| תימן | 2006 | 23 | לא ידוע | אסירים של הארגון לביטחון פוליטי, כולל המחבל המורשע שתכנן את הפצצת המשחתת קול, ג'מאל אל-באדאווי. |
| בורייל, הודו | 1998 | 3 | לא ידוע | נמלטים: ג'גטאר סינג חווארה, ג'גטאר סינג טארה, פרמג'ית סינג ביורה |
| כלא סרפוסה, קנדהאר, אפגניסטן | 2011 | 476 | 320 מטרים | כולם מלבד אחד היו חברי הטליבאן. |
| כלא לה פלמה, אלמולויה דה חוארז, מדינת מקסיקו | 2015 | 1 | 1500 מטרים | נמלט: אדון הסמים המקסיקני חואקין גוסמן, "אל צ'אפו", שבמקור נלכד בשנת 1993 בגואטמלה ונמלט מכלא פדרלי שמור מקסימלי בשנת 2001. הוא נעצר מחדש על ידי הרשויות המקסיקניות ב-22 בפברואר 2014 במסטלאן, סינלואה, מקסיקו, אך נמלט ב-11 ביולי 2015. |
| בית הסוהר גלבוע, ישראל | 2021 | 6 | 22 מטרים | זכריא זביידי ועוד 5 חברי הג'יהאד האסלאמי הפלסטיני הצליחו לברוח |
בריחה מהכלא > בריחות לא מוצלחות

בשנת 1998 חפרו אסירים מנהרה מתחת לחומות בית הסוהר שטה. במהלך הבריחה גילה השומר במגדל השמירה את המנהרה ועצר את הבורחים, למעט שלושה. השלושה נתפסו לאחר הזעקת כוחות נוספים, זמן קצר לאחר שהצליחו להימלט. ביוני 2014 נחשפה מנהרה בבית הסוהר שטה, כאשר אסירים ביטחוניים מחמאס ומהג'יהאד האסלאמי חפרו מנהרה במטרה לברוח. בחיפוש שנעשה בתאים לאחר גילוי המנהרה נמצאו מדי סוהר מאולתרים, שככל הנראה נועדו לסייע לאסירים בבריחתם.
האסירים במחנה בוקה, כלא שנמצא בעיראק ונוהל על ידי האמריקאים, השלימו את המנהרה שלהם אך לא הצליחו להימלט, כשהמנהרה התגלתה במרץ 2005
אסירים בכלא גלבוע השלימו חפירה של מנהרת בריחה, אך לא הצליחו להימלט, כשהמנהרה התגלתה באוגוסט 2014.
ראו גם

מנהרת הברחה
הערות שוליים

↑  (הקישור אינו פעיל, 8.9.2021)
↑  Leftist Leader, 40 Other Suspects Flee Peruvian Prison by Tunnel, AP, July 10, 1990
↑  Taliban free hundreds in brazen Afghan jailbreak, Reuters, April 25, 2011
↑  Últimas noticias de Estados Unidos, Latinoamérica y el mundo | CNN en Español, CNN (בספרדית)
↑  Narcotics Rewards Program: Joaquin Guzman-Loera
↑  CNN.com - Escape tunnel found at Iraqi prison - Mar 25, 2005, www.cnn.com
נהר אראס

| --- | --- |

נהר אראס. נחיצ'יבאן, אזרבייג'ן מימין ואיראן משמאל
 מידע כללי
 אורך:  1,072 ק"מ
 ספיקה ממוצעת:  285 מ"ק לשנייה 
 אגן ניקוז:  102,000 קמ"ר 
 מוצא:  הרי בִּינְגול בתחומה של נפת ארזורום שבטורקיה
 יובלים:  Akhurian River, Gilançay, Ordubad Çayı, Vanand, Arba, Jarajur, Ardost, Aylis, Alkana, Kaghzvan, Kondalanchay, Getam, Gineguyn, Murts, Bayam, Bağırsaqdärä, Aloyi Mesh, Malev, Quruçay, Aldara, Talin, Azapsu, Aratso, Zangmar River, Nrnadzor, Meghri, Agh Chai, Agrak, Koghb, Demirkhan, Voghdji River, Hakari River, Fyndyjak, Astghadzor, Naxçıvançay, Vedi, Metsamor, Arpa River, נהר הרזדאן, Azat River, Qotur River, Gaburdon, Tsav, Alinja, Alynchichay, Baliqly Chay, Gareget, Tonraget, Aznaberd, Shernaglukh, Karavget, Tsakhut, Karchevan, Shavigh, Qarasu River, בפסקה זו רשומה אחת נוספת שטרם תורגמה 
 שפך:  נהר הקורה
 מדינות באגן הניקוז:  טורקיה, ארמניה, אזרבייג'ן ואיראן
 
 אגן הניקוז של נהר אראס, מתמזג עם נהר הקורה
 
נהר אראס (בפרסית: رودخانهٔ ارس. מכונה גם אראקס) הוא נהר הזורם בטורקיה, ארמניה, אזרבייג'ן ואיראן ומתנקז לנהר הקורה וממנו לים הכספי. אורך הנהר הוא 1,072 קילומטרים ושטח אגן הניקוז שלו הוא 102 אלף קמ"ר.
הנהר מתחיל במורדותיהם הדרומיים של הרי בִּינְגול (טורקית: Bingöl Dağları), בתחומה של נפת ארזורום שבטורקיה. על הנהר היו סכסוכים רבים במשך השנים.
נהר האראס מוזכר בשיר Holy Mountains של להקת סיסטם אוף אה דאון באלבומה Hypnotize משנת 2005.
מסע הארורים

| --- | --- |
כרזת הסרט מסע הארורים
כרזת הסרט מסע הארורים
 בימוי:  סטיוארט רוזנברג 
 הופק בידי:  רוברט פריאר 
 תסריט:  ספר: גורדון תומאס, מקס מורגן-וויטס תסריט:  דייוויד בטלר, סטיב שאגאן
 עריכה:  אנתוני גיבס
 שחקנים ראשיים:  מקס פון סידוב אוסקר ורנר  פיי דאנאוויי לי גרנט מלקולם מקדואל אורסון וולס מריה של נחמיה פרסוף
 מוזיקה:  לאלו שיפרין 
 צילום:  בילי ויליאמס 
 מדינה:  הממלכה המאוחדת 
 חברת הפקה:  ITC Entertainment 
 חברה מפיצה:  Rank Film Distributors
 הקרנת בכורה:  22 בדצמבר 1976
 משך הקרנה:  155 דק' 
 שפת הסרט:  אנגלית 
 סוגה:  סרט דרמה, סרט מלחמה 
 הכנסות באתר מוג'ו:   voyageofthedamned
 דף הסרט ב־IMDb
 
מסע הארורים (באנגלית: Voyage of the Damned) הוא סרט דרמה היסטורית משנת 1976 המבוסס על מאורעות היסטוריים אמיתיים ממסע הפליטים היהודים באונייה סנט לואיס מגרמניה לקובה ב-1939.
התסריט מתבסס על ספר בשם זה מאת גורדון תומאס ומקס מורגן-ויטס משנת 1974. חלק מהשמות האמיתיים שונו והוספו סצנות לצורכי העניין הקולנועי.
הסרט היה מועמד לפרס אוסקר לשחקנית המשנה הטובה ביותר (לי גרנט), לפרס אוסקר לפסקול המקורי הטוב ביותר (לאלו שיפרין) ולפרס אוסקר לתסריט המעובד הטוב ביותר.
קתרין רוס זכתה בפרס גלובוס הזהב לשחקנית המשנה הטובה ביותר - סרט קולנוע. הסרט קיבל חמש מועמדויות לפרס גלובוס הזהב: פרס גלובוס הזהב לסרט הטוב ביותר - דרמה, פרס גלובוס הזהב לפסקול מוזיקה מקורי, פרס גלובוס הזהב לתסריט הטוב ביותר, פרס גלובוס הזהב לשחקן המשנה הטוב ביותר - סרט קולנוע (אוסקר ורנר) ופרס גלובוס הזהב לשחקנית המשנה הטובה ביותר - סרט קולנוע (לי גרנט).